Downloaded from YTS.MX
Beberapa tahun kebelakangan ini, saya banyak muhasabah diri.
Official YIFY movies site: YTS.MX
Saya sedar bahawa saya akan okey sahaja selagi saya sentiasa dapat perhatian.
Betul. Saya suka perhatian.
Saya sentiasa mahu perhatian.
Sewaktu kecil, saya tak dapat perhatian.
Anak ketiga daripada empat beradik.
Saya ada abang dan kakak.
Sewaktu umur saya tiga tahun, mereka panggil saya
dan kata saya anak angkat.
Ibu kandung saya telah dibunuh
oleh Ratu Amerika.
Mereka kata kalau saya tanya mak, dia tentu sedih.
Jadi, jangan tanya melainkan jika saya mahu dia sedih.
Mereka kata kalau saya tanya ayah, dia akan kata mereka menipu.
Tapi dia yang menipu.
Mereka dah fikir dari semua sudut.
Menambah tekanan saya,
ketika usia saya tiga tahun,
saya ingat Ratu Amerika ialah Patung Liberty.
Musim panas tahun 1986.
Tahun 1986, musim panas, pada Hari Kebangsaan,
ketika Reagan jadi presiden,
dia beri ucapan di depan Patung Liberty.
Dia pakai baju putih, angin bertiup
dan dia kata, "Wanita ini wanita hebat."
Saya pula di rumah fikir, "Oh, Tuhan.
Ini semua kerja kerajaan.
Mak takkan dapat keadilan."
Saya sentiasa mahu perhatian di sekolah.
Gila-gila mahukannya.
Saya tak pasti jika awak pernah rasakannya,
tapi ingat tak zaman kita di sekolah rendah,
ada seorang budak akan datang ke sekolah
dan kita dapat tahu datuknya meninggal dunia?
Dia akan dapat perhatian semua orang.
Cikgu akan kata, "Datuk Aaron meninggal dunia."
Dia pula kata, "Ya, betul."
Kita pula kata, "Aaron."
Dia akan jadi orang penting hari itu.
Dia akan kata, "Boleh saya duduk di kerusi kacang sewaktu kelas membaca?"
Kita kata, "Tentulah, si malang. Duduklah."
Lupakan saja yang kita sudah ada senarai
untuk giliran duduk di kerusi itu
dan kita sudah sabar menunggu giliran kita.
Lupakan juga yang kerusi itu wujud untuk mengajar kita bersabar.
Kita potong saja barisan.
Perasan tak betapa banyak perhatian budak itu dapat?
Pernahkah awak,
seperti saya,
berharap?
Mungkin juga...
berdoa?
"Bunuhlah datuk atau nenek supaya saya dapat perhatian juga."
Saya pernah buat.
Awak pun ada yang begitu.
Saya tahu sebab awak mula ketawa
sejak awal lagi.
Kalau betul, jangan rasa bersalah, okey?
Ya, itu memori jahat.
Awak cuma budak kecil.
Awak juga cuma budak kecil,
jadi awak mungkin masih ada empat datuk dan nenek lagi.
Ramainya.
Terlalu ramaikah?
Entahlah, saya tanya saja.
Dengar sini! Maksud saya bukannya
kita berdoa untuk bunuh yang penting.
Takkan nak bunuh ibu mak kita. Hubungan itu terlalu istimewa.
Takkan juga nak bunuh bapa ayah kita. Nanti ayah kita jadi pelik.
Awak fikir ayah awak pelik sekarang?
Tunggu ayah dia mati nanti.
Dia akan buat segala macam benda.
Dia nak ambil lebih banyak gambar keluarga, tapi asyik marah-marah.
"Bolehkah kita ambil gambar kita semua nampak elok?"
Kita pula fikir, "Rasanya si celaka ini tak sihat."
Jadi jangan bunuh yang penting.
Tapi bunuhlah...
yang tak penting.
Tahulah siapa.
Awak...
Awak boleh bunuh mak ayah awak.
Siapa yang tahu ayah dia ada mak?
Tak nampak macam dia buat kerja pun.
Tanya mak awak jika dia fikir
mak ayah awak bagus
dan berhak untuk hidup.
Tentulah tidak.
Dia perempuan tua menjengkelkan.
Tak berguna untuk sesiapa.
Sekarang mungkin berguna.
Dia boleh mati
di antara September dan Mei.
Serius, Boston.
Waktu sekolah rendah, nenek saya meninggal dunia pada musim panas!
Sia-sia.
Takkan nak ke sekolah pada Hari Buruh
dan kata, "Kami kehilangan nenek tanggal 17 Julai."
"Awak patut dah lupakannya. Bangun dari kerusi itu!"
Saya minta maaf sebab mulakan malam ini dengan kisah hitam.
Tapi saya tak mahu bermula terlalu ceria.
Saya ada waktu aneh.
Awak pun sama.
Saya tak mahu berpura-pura.
Macam "Hei, Boston! Masa untuk ketawa!"
Ukir senyuman
Turunkan topeng
Kau tahu maksudnya
Kita semua dikuarantin
Kita pergi pemulihan Kita juga bercerai
Kini reputasi kita berbeza
Semua tak tahu nak fikir apa
Hei, ya
Semua bertambah suka Bo Burnham
Sebab dia kurang cari pasal
Digemari itu suatu hukuman
Kita tak boleh mula begitu.
Terima kasih. Itu lagu saya.
Sebelum saya mula...
Anak muda di baris ketiga di atas sana.
- Siapa nama awak? - Henry.
Henry? Okey, Henry. Berapa umur awak?
Sebelas. Bagus sekali.
Awak takkan ganggu saya sepanjang persembahan.
Henry...
Aduhai.
Henry, awak... Saya bukanlah
nak tanya awak kenal saya atau tak,
tapi awak tahu siapa saya
atau pengasuh awak tak dapat jadi awak kena ikut?
Awak kenal saya? Pernah lihat persembahan saya?
- Ya. - Baiklah.
Terima kasih datang.
Jadi...
apa yang saya cakap,
malam ini, yang saya baru lakukan,
saya tak pernah cakap,
saya tak cakap dengan jelas, tapi jangan.
Faham?
Jangan.
Awak darjah enam?
- Lima. - Lima?
Baiklah.
Henry, kalau awak pernah tengok persembahan saya,
saya berbeza sekarang.
Ketika saya muda, saya naik ke pentas begini.
Kenapa agaknya?
Zaman itu sudah berlalu.
Sudah berakhir.
Okey.
Ini yang berlaku.
18 Disember 2020.
Henry, awak bercuti Krismas
untuk darjah tiga.
Sementara itu, saya pula di Bandar Raya New York,
dalam keadaan tak baik.
Liar.
Malam itu, 18 Disember 2020,
saya dijemput makan malam di rumah kawan saya.
Menarik, bukan?
Tak.
Sampai di sana, rupanya itu helah.
Tiada makan malam.
Ia sebuah intervensi.
Untuk saya.
Intervensi untuk saya
ialah intervensi paling saya tak suka.
Masuk saja,
saya dah tahu itu campur tangan.
Tahu tak betapa teruknya masalah ketagihan kita
apabila kita buka saja pintu dan nampak orang berkumpul,
kita terus terfikir,
"Ini intervensi pasal ketagihan sayakah?
Tak ada sebab lain mereka perlu berkumpul."
Ini apa yang saya fikir malam itu.
"Makan malam dengan kawan kolej!
Makan malam dengan kawan kolej!
Apa Seth Meyers buat di sini?
Sial!"
Saya juga lambat dua jam.
Saya tak tahu orang tunggu saya.
Kalaulah saya tahu.
Saya akan datang lebih lambat.
Saya lambat dua jam. Tiba di sana,
semua orang rasa lebih marah.
Mereka kata, "Awak lambat."
Saya kata, "Kalau nak saya tepati waktu,
beritahulah saya, 'John, kami bawa kokain.'"
Saya akan tiba setengah jam awal untuk susun kerusi.
Saya lambat dua jam sebab saya ada dua hal penting.
Pertama, saya ke rumah pengedar dadah saya.
Saya segan nak cakap saya ke sana untuk beli dadah.
Saya kena bayar tunai. Saya kena bayar
dadah yang saya beli beberapa malam lalu
sebab Venmo saya dah lebih had sepatutnya.
Awak tahu itu boleh berlaku?
Kita boleh guna Venmo sepenuhnya setiap minggu.
Sementara kita semua di sini,
izinkan saya cakap sesuatu tentang Venmo
bagi pihak komuniti penagih dadah.
Venmo gunanya untuk jual beli dadah.
Itulah kegunaannya.
Kami dalam dunia dadah tak tahu
kenapa orang awam
guna aplikasi kami
untuk buat transaksi.
Awak ingat ini tahun 1555?
Dengar sini!
Lihatlah saya!
Saya tukar seekor angsa gemuk untuk sepuluh lobak putih. Simpan bakinya.
Hal kedua saya malam itu sangat menarik bagi saya.
Makan malam mula pukul 7.00 petang.
Jadi, saya pergi potong rambut...
pada pukul 7.00 petang.
Saya yakin saya boleh selesaikan keduanya.
Saya pergi potong rambut
di Saturday Night Live,
sebuah program TV, bukannya kedai gunting rambut.
Di sana ada bahagian untuk rambut, bukan?
Saya pula masih ada lencana ketika kerja di sana dulu.
Jadi, pada pukul 7.00 petang,
khayal dengan kokain,
saya pergi ke tingkat lapan 30 Rockefeller Center,
masuk ke bahagian rambut yang pernah menang Anugerah Emmy
dan kata, "Boleh potong rambut saya?"
Mereka kata, "John, awak bukan hos minggu ini."
Saya kata, "Boleh potong rambut saya?"
Awak tahu apa jadi apabila penagih
ke pejabat dan minta potong rambutnya.
Kita akan rasa lebih cepat kalau buat saja.
Itulah yang berlaku.
Saya datang lambat dua jam.
Mengikut kata kawan-kawan, inilah yang saya cakap.
"Okey!"
Saya baru ke rumah pengedar dadah saya.
Jadi, saya terus jerit,
"Sebelum kita mula, boleh saya ke bilik air?"
Mereka tak benarkan. Saya kata...
Wanita yang diupah mereka untuk intervensi
datang kepada saya dan cakap, "Hai."
Saya kata, "Tenaganya salah!"
Saya masuk.
Semua orang di situ
sangat risaukan saya.
Mereka bimbangkan kesihatan fizikal saya.
Tapi saya masuk, dengan badan kurus sebab kokain, bersama gaya rambut baru.
Mereka semua sudah dikuarantin ketat selama sembilan bulan.
Mereka nampak teruk.
Saya orang paling bergaya di situ.
Jauh bezanya.
Mereka semua nampak macam Jerry Garcia.
Saya masuk.
Ada enam orang kawan saya di situ, di New York.
Enam orang lagi kawan melalui Zoom, dari LA.
Awak mungkin fikir, "Kalau saya,
saya akan kata, 'Kalau risau sangat,
kenapa tak terbang ke sini?'"
Jangan risau.
Saya cakap begitu beberapa kali.
Berkali-kali sepanjang malam itu.
Wanita tadi kata,
"Mari saya tunjukkan kerusi awak."
Saya ada kerusi khas.
Sebab saya tarikan utama.
Ketika nak duduk, kawan saya di hujung kata,
"Ingatkan nak serang dia."
"Awak ingat mereka nak buat apa?"
"Yalah, macam dalam Intervention.
Ingatkan mereka nak serang."
"Itu To Catch a Predator.
Awak kecewa mereka tak buat?"
Katanya, "Ya, agak kecewa."
Saya duduk. Saya berdepan semua pengkhianat ini.
Begini.
Saya nak terus terang. Bukannya apa.
Itu intervensi penuh bintang.
Itu kumpulan yang bagus.
Walaupun saya marah waktu masuk,
saya fikir, "Ini kumpulan yang bagus.
Ini sangat menyenangkan."
Ia seperti We Are The World versi pelawak
umur 40 tahun ke atas.
Semua pelawak.
Tapi tak ada seorang pun berjenaka
sepanjang malam itu.
Sebelum saya sampai, mereka dah berjanji
mereka takkan buat lawak.
Saya hampir psikotik.
Saya duduk di atas kerusi teruk,
alami kesan kokain.
Saya tak dibenarkan ke tandas untuk segarkan diri.
Orang-orang paling lucu di dunia pandang saya,
tapi tak buat lawak!
Itu gila!
Fred Armisen serius.
Tahu tak betapa tak menyenangkan keadaan itu?
Dia tak berlakon atau mengajuk. Dia cuma kata,
"Hei, John. Saya sangat risaukan keadaan awak."
Saya terus mengelak.
Hampir keseluruhan waktu,
saya nekad untuk tidak pergi pemulihan atau dalam erti kata lain, kalah.
Rancangan saya ialah buat ketuanya diragui.
Kalau saya boleh buat yang lain persoalkan dia,
saya fikir segalanya akan musnah.
Saya berharap akhirnya
mereka akan kata, "Entahlah. Gaya rambut. Keyakinan.
Dia patut jadi ketua dan wanita ini pergi pemulihan."
Ada satu ketika, saya berdiri di tepi tingkap, merokok,
pada bulan Disember di Bandar Raya New York. Macam orang waras lain.
Saya pandang dia dan kata, "Awak dah buat persediaankah?
Dia jawab, "Ya. Tapi mereka semua kata awak sangat baik."
Jangan percaya watak itu.
Saya juga cakap begini.
Saya kata, "Saya akan pergi pemulihan
kalau kamu semua berhenti minum dan hisap ganja."
Semua senyap.
Kemudian Nick Kroll jerit, "Johnny, itu bukan tujuan kita di sini."
Menyebalkan
sebab orang nak bantu kita, tapi mereka pun ada masalah sendiri.
Macam apabila seseorang hantar mesej,
tapi mesej itu datang dari alamat e-mel.
Kita fikir, "Baik, saya faham mesejnya,
tapi awak kena kawal diri.
Saya benci ini. Guna nama di iCloud?
Kenapa hantar mesej? Jangan buat lagi. Ia bodoh."
Sekarang sudah ada dua bebenang. Yang asal
dengan nama awak disimpan cara saya,
dan benda bodoh ini.
Banyak betul huruf. Nak masuk previu pun tak muat.
Mereka asyik tanya jika ia masih dihantar dari e-mel.
"Mesej saya masih datang dari alamat e-mel?
Pelik."
"Mesej saya masih datang dari e-mel?
Pelik."
Mereka FaceTime melalui e-mel!
Awak guna iPad anak?
Saya sangat teruk malam itu. Saya sedar.
Tapi dengar sini, saya bengang dengan mereka.
Saya sangat marah malam itu.
Mereka tipu saya.
Secara asasnya, intervensi itu suatu helah.
Mereka perdaya saya. Mereka cuba nak arahkan saya.
Mereka cuba nak kawal saya.
Mereka nak hantar saya pergi pemulihan.
Saya rasa tak berdaya. Saya rasa marah.
Malam ini,
26 Februari 2023.
Antara waktu paling teruk tahun ini.
Bersama dengan kamu semua dan budak darjah lima kita.
Buat persembahan, berdiri di sini...
Saya berterima kasih dengan mereka semua.
Mereka campur tangan, berdepan dengan saya dan selamatkan saya.
Okey. Cukup.
Tak perlu berdiri untuk mereka.
Mereka sudah dihargai.
Mereka tahu
mereka buat kerja yang bagus.
Mereka selalu ungkit.
Saya juga...
masih marah dengan mereka.
Saya bersyukur. Sangat bersyukur.
Saya harap saya boleh rasa satu perasaan itu, tapi tidak.
Saya ada dua perasaan.
Saya masih bengang.
Sebab... Okey.
Tahukah apa rasanya
diselamatkan oleh 12 orang?
Ramai sangat.
Empat saja dah cukup.
Saya tahu siapa yang tak patut ada.
Sebaliknya, sepanjang hidup saya,
ada 12 orang di luar sana,
jika makan dengan mereka, saya perlu kata,
"Tak apa, saya bayar. Sudahlah.
Janganlah. Serius.
Awak selamatkan saya.
Melalui Zoom."
Jika awak pernah pergi pemulihan,
awak mungkin tahu ini.
Awak tak dibenarkan bawa dadah bersama.
Saya tak pasti awak ingat hal pertama saya malam itu
sebelum intervensi,
tapi saya pergi pemulihan
bersama banyak dadah.
Dulu, saya ketagihan kokain,
Adderall, Xanax, Klonopin
dan Percocet.
Namanya Providence khas.
Providence, Rhode Island.
Bagi orang di luar sana, ada sebuah bandar di sini,
ia jenaka bagi kami.
Tempat gila.
Saya pergi pemulihan. Saya bawa
satu beg Adderall 30 miligram,
satu beg Xanax,
tiga gram kokain
serta wang tunai 2,000 dolar.
Saya ada rancangan lain hujung minggu itu.
Saya pergi pukul 4.00 pagi.
Saya datang ke meja pendaftaran.
Di situ, wanita itu kata, "Ada bawa dadah?"
Saya jawab, "Tak bawa.
Boleh saya pergi ke tandas?"
Saya dipegang dua lelaki. Mereka tanggalkan kot.
Mereka periksa poket.
Mereka periksa poket bahagian dalam.
Bagaimana mereka tahu tentang poket ini?
Poket itu berjaya mengelak semua orang."
Mereka seluk tangan.
Mereka keluarkan semua pil, wang dan 2 gram kokain.
Ingat tak saya kata saya bawa 3 gram?
Saya dah ambil dalam kereta.
Saya juga ambil
di tandas stesen minyak
yang ada tempat persalinan anak Koala.
Apa?
Itulah gunanya.
Awak fikir awak patut letak bayi manusia
di tempat macam perangkap tikus itu?
Ada tanda gengster di situ.
Gunanya untuk hisap kokain.
Sebagai penagih kokain, kita nampak permukaan saja.
Mereka seluk. Mereka keluarkan pil,
kokain dan wang tunai itu. Mereka tenung saya.
Saya kata, "Ini kot lama."
Faham sajalah.
Macam apabila kita periksa jaket kita
dan jumpa wang lima ribu dolar dan dadah.
Dari malam Krismas.
Jaket lama.
Kemudian, mereka ambil ubat saya.
Ubat saya.
Bukan pil haram yang saya beli di jalanan.
Ubat yang ada nama saya.
Mereka ambil
sebab saya tak patut dapat ubat itu pun.
Saya ada banyak.
Segala usaha dan kerja keras untuk dapatkannya.
Tahukah betapa susahnya untuk buat doktor
tulis preskripsi ubat yang kita tak perlukan?
Tak susah.
Sangat senang.
Buat begini. Ini yang saya buat, tapi janganlah ikut.
Tapi kalau awak ikut, ia pasti berjaya.
Pergi ke laman web WebMD.
Cari doktor di kawasan awak.
Okey? Kemudian saring hasilnya.
Rating paling buruk ke paling tinggi.
Tak perlu tengok lama.
Cari doktor di kawasan awak
dengan jumlah bintang paling rendah.
Dia perlukan awak.
Adakah dia doktor yang teruk?
Tidak.
Inilah doktor terbaik.
Serius.
Awak boleh ke sana
dan rasanya macam Captain Phillips.
Awak boleh kata, "Pandang saya. Saya doktor sekarang."
Boleh guna komputer mereka.
Baca Yahoo News atau apa saja.
Saya dapat doktor di Bandar Raya New York yang beri saya preskripsi.
Dr. Michael.
Tiada nama keluarga.
Bukannya saya nak lindungi identiti dia.
Dia tak pernah beritahu saya.
Sebelum pandemik pun,
Dr. Michael kerja di rumahnya di Second Avenue.
Itu pelik.
Saya jumpa Dr. Michael.
Saya ketuk pintunya dan dia sentiasa buka pintu begini.
"Isteri saya, Minerva sedang tidur."
Paranoid betul. Tapi dia tak suruh pun
perlahankan suara.
Dia seolah-olah nak kata, "Saya tak bunuh isteri saya, Minerva."
Kemudian kami ke dapur kecilnya.
Tak layak dipanggil dapur.
Kami teruskan urusan.
Saya kata, "Saya nak Klonopin."
Dia jawab, "Okey."
Semasa dia tulis di atas kertas
dan koyakkannya, dia kata, "Untuk apa?"
Saya jawab, "Saya ada keresahan."
Katanya, "Jadi, awak perlukannya."
Kemudian, Dr. Michael selalu kata,
"Awak nak suntikan flu?"
Dia nak jadi macam doktor sebenar.
Saya kata, "Tak, Michael.
Awak dah beri saya dua suntikan bulan ini.
Saya rasa gila.
Saya rasa sihat betul."
Kemudian, dia tanya, "Awak nak suntikan B12?
Awak nak suntikan vitamin?"
Dia selalu nak beri saya suntikan
sebab dia ada fetisy.
Seorang lelaki bernama Dr. Michael,
yang kerja di rumah tentulah ada fetisy.
Fetisy Michael ialah dia mahu lelaki
buka baju di rumahnya.
Awak rasa tak selesa sekarang, tapi saya dah biasa.
Kalau awak rasa kisah ini berakhir dengan saya berkata,
"Saya kata, "Tidak sama sekali,'"
awak akan kecewa.
Kami buat begini.
Saya akan singsing lengan baju
dan Michael masuk bersama picagarinya. Dia cakap,
"Saya mahu awak buka baju."
Saya fikir, "30 Klonopin dan dua botol tambahan..."
Gangguan seksual itu sampai di situ saja.
Mungkin itulah fetisy dia.
Mahu lelaki buka baju.
Atau ada sesuatu tentang saya apabila baju dibuka
yang buat dia berhenti ganggu.
Cerita itu ada dua pengajaran.
Pertama, awak dah tahu pasal itu.
Dulu tak tahu.
Ini pengajaran kedua.
Awak patut divaksin dan dapatkan dos penggalak, tapi...
Hari ini, apabila kita dengar orang kata,
"Percaya saja doktor..."
Setiap kali awak dengar orang kata, "Percaya doktor," ingatlah,
di suatu tempat, di dalam dapur kecil,
ada seorang Dr. Michael.
Kalau dia begitu boleh dipercayai,
kenapa Minerva asyik tidur?
Jadi, mereka ambil ubat saya.
Mereka ambil ubat saya.
ini semua berlaku pada pukul 4.00 pagi
ketika saya mendaftar masuk.
Mari imbas 12 jam kemudian
ke pukul 4.00 petang hari sama.
Saya duduk di bilik saya di pusat ini.
Saya perlu dinyahtoksik selama empat ke lima hari awalnya
sebab ada banyak dadah dalam sistem tubuh. Saya di bilik.
Saya sudah jalani 12 jam pemulihan.
Saya belum tidur langsung.
Jumlah waktu saya berjaga
ialah 50 jam.
Doktor cuba beri saya ubat untuk tenangkan saya.
Tapi ketika ini, tahap toleransi saya terhadap sedatif ialah sangat tinggi.
Tak kira ubat apa, saya tak dapat dikalahkan.
Saya seperti Rasputin. Mereka tak boleh buat saya mengalah.
Kemudian, seorang doktor yang betul-betul bagus
masuk ke bilik.
Kalau awak cuma jumpa Dr. Michael
selama beberapa tahun,
doktor yang bagus akan buat awak takut.
Dia macam penghalau hantu.
Dia masuk dan kata, "Hai, saya Dr. Henry Fortescue."
Saya kata, "Tidak. Dua nama.
Tidak.
Hei.
Awak nak saya buka baju, ya?
Awak suka?
Awak suka aksi?
Awak doktor apa, ya?
Isteri awak dah mati?"
Saya tengking doktor ini.
Saya kata, "Di mana Klonopin saya?"
"Kami tak boleh beri Klonopin awak."
"Kenapa pula?"
"Ini pusat pemulihan.
Saya tak boleh beri awak dadah dalam Jadual II
undang-undang Pennsylvania."
Saya kata,
"Undang-undang Pennsylvania?
Bagaimana kalau saya ke farmasi di New Jersey?"
Saya fikir
dia sedang beritahu saya
masalah kami.
Ingatkan dia nak kata, "Saya nak beri awak pil itu.
Awak nampak tenang,
memakai baju hospital
bersama kasut New Balance sejak 12 jam lalu.
Tapi masalahnya ini Pennsylvania."
"Doktor, bagaimana kalau kita pergi farmasi di New Jersey?"
"Oh, Tuhan. Tak pernah ada orang terfikir begitu.
Awak penagih pertama di sini yang ada rancangan.
Kita naik kereta saya.
Awak dah bersedia untuk keluar."
Waktu itu pukul 4.00 petang.
Tiga jam kemudian, pukul 7.00 petang, saya akhirnya tidur.
Mereka beri saya ubat dipanggil Librium. Terus saya tidur.
Mereka letak seorang jururawat di bilik saya
untuk pastikan saya terus tidur
sebab saya bawa masalah.
Saya tak pasti apa yang buat mereka risau sangat.
Tapi mungkin puncanya ialah kata-kata saya.
"Saya nak pura-pura tidur.
Kemudian, apabila kamu semua ingat saya dah tidur dan keluar,
saya akan lari dari sini."
Saya cakap dua kali
kepada dua orang staf berbeza
dan itu menimbulkan keraguan.
Saya pun tidur. Tidur lena.
Mereka letak jururawat di bilik untuk pastikan saya kekal tidur.
Dia duduk di sebelah meja sisi katil. Saya tidur di atas katil.
Telefon saya di atas meja sisi katil di sebelah dia.
Ketika ini, kira-kira pukul 7.00 petang,
kawan saya, Pete Davidson mula telefon saya.
Pete... Ya, yang itu. Pete...
tak datang intervensi sebab dia di dalam pesawat.
Dia sampai. Dia dapat tahu saya masuk pemulihan dan dia risau.
Dia pun mula telefon.
Fakta menarik Pete.
Dia sentiasa ubah nombor telefonnya.
Tak tahu kenapa. Itu cerita dia.
Setiap bulan, Pete hantar mesej,
"Hei, ini Pete. Nombor baru."
Saya balas, "Hantar gambar bukti."
Dia hantar gambar begini.
Saya pun simpan nombornya.
Sekian lama, saya simpan nombornya sebagai Pete Davidson berkali-kali.
Ada satu ketika ada sembilan Pete Davidson dalam telefon saya.
Itu keterlaluan.
Jadi...
Saya mula simpan nombornya guna nama orang terkenal
hanya untuk suka-suka.
Ada ketika saya guna nama Rodney Dangerfield.
Minggu saya masuk pusat pemulihan,
nombor dia disimpan sebagai Al Pacino.
Jadi, saya tidur.
Ada jururawat jaga saya.
Telefon saya di sebelah dia.
Pete Davidson mula telefon
berkali-kali.
Tapi apa yang jururawat itu nampak...
ialah pesakit tak sedarkan diri ini
dapat bukan satu,
bukan dua,
tapi lima panggilan tak berjawab
daripada pemenang Oscar,
Al Pacino.
Jadi, dia kejutkan saya.
Saya tak salahkan dia.
Tentu saya pun sangat curiga.
Saya bangun dan dia goyang badan saya sambil cakap,
"Ada orang telefon awak."
Saya sangat mamai...
Saya berguling. Saya letih. Saya lihat telefon saya.
Saya nampak, "Panggilan daripada Al Pacino."
Saya tahu sebenarnya itu Pete Davidson.
Saya tak jelaskan kod rumit itu kepada jururawat.
Saya jawab saja di depan dia.
"Helo?"
"Aduhai.
Saya tak sihat.
Tiada orang akan salahkan awak."
Sebenarnya...
Saya sebut ayat terakhir itu sebab ada orang kata
kami hisap dadah bersama-sama
kerana dia ada tatu...
dan badan saya kosong.
Tentu kami guna sihir.
Saya tak hisap dadah dengan Pete.
Dia sentiasa menyokong saya bebas dadah.
Itulah perbualan saya dengan Pete.
Tapi perbualan yang diandaikan oleh jururawat itu...
buat saya gembira sampai sekarang.
"Helo..."
"Johnny!
Ini Al.
Kawan lama saya.
Dengarnya awak menjalani pemulihan.
Apa khabar, kawan?"
"Aduhai.
Saya tak sihat."
"Kawan saya yang baik.
Saya telefon awak lima kali...
sebab saya rasa saya akan dipersalah.
Ya, saya semakin syak
apabila orang Amerika tahu yang John Mulaney ambil dadah semula,
mereka akan terfikir
dan terus sebut nama satu-satunya dalangnya.
Saya!
Pemenang Oscar
berumur 79 tahun,
Al Pacino!
Pacino daripada bahasa Itali.
'Pa' maksudnya ayah
dan 'chino' maksudnya seluar khaki.
Mereka akan salahkan Ayah Seluar Khaki.
Talian ini dah tak selamat."
Dua bulan saya di pusat pemulihan, dari 18 Disember hingga 20 Februari.
Saya ada di sana ketika pemberontakan 6 Januari.
Takkan berlaku kalau saya ada.
Saya akan pastikannya.
Pastikan ia tak berlaku.
Pernahkah ada pemberontakan sebelum saya masuk pemulihan?
Tak pernah.
Pernahkah ada sejak saya keluar?
Tak pernah.
Mereka takkan berani.
Mereka tahu Baby J dah kembali.
Sepanjang saya di sana, tempat itu dikawal ketat sebab COVID.
Jadi, kami tak boleh keluar.
Di pusat pemulihan tertentu, kita dapat pergi bercuti.
Mungkin pada waktu lebih baik,
kita akan dapat jumpa kuda di ladang.
Mereka kerap buat. Terapi ekuin.
Bunyinya macam seronok, tapi betapa kasihannya kuda itu?
Apabila lahir, "Satu hari nanti, aku akan memenangi Kentucky Derby."
Tapi seluruh hidupnya hanya melihat penagih kata,
"Okey.
Baiklah.
Mengusap kaki kau yang kuat memberi aku keyakinan.
Kalau aku boleh angkat kaki kau, aku dah boleh ada apartmen sendiri."
Kali pertama masuk pemulihan, saya paling takut
kalau semua orang akan cam saya.
Lama-kelamaan...
saya takut perkara lain.
Saya tak melebih-lebih untuk buat lawak.
Tiada sesiapa...
Tiada sesiapa kenal saya.
Saya rasa macam nak gila.
Tolong jangan ulang.
Ada berita dalam surat khabar
tentang saya menjalani pemulihan. Saya biarkannya di luar.
Saya kata, "Surat khabar dah sampai.
Mari sini, penagih sekalian. Ya Tuhan.
Ada berita apa agaknya?"
Sebelum saya sedar tiada orang kenal saya,
saya jumpa kumpulan penyambut.
Saya pergi dari wad detoksifikasi ke wad lelaki,
tempat saya selama beberapa bulan.
Ada kumpulan penyambut.
Sebelum saya jumpa mereka, saya kata kepada diri,
"Merendah diri sikit."
Jadi, saya masuk, duduk
dan cakap, "Hai, saya John M."
Mereka pandang dengan hairan sebab saya tunggu tepukan.
Seorang lelaki, Lenny, saya berkawan baik dengan dia.
Dia tanya, "Apa pekerjaan awak?"
Seorang lagi tanya, "Apa pekerjaan awak?"
Kemudian saya...
Saya kata, "Saya pelawak komediri."
Lenny tanya, "Itu cara awak dapat duit?"
"Ya, tanya anak perempuan awak.
Atau anak lelaki jika dia bukan atlet."
Tanya anak lelaki tertentu.
Minggu kedua, saya ditimpa masalah.
Sebab saya pesan Outback Steakhouse menerusi Postmates.
Ada dua tempat di pekan Pennsylvania
ketika pemulihan.
Ada Outback dan pusat pemulihan.
Ketika pesan Outback, saya sangka penghantar itu
tak tahu pusat pemulihan itu.
Jadi, saya beri alamat pusat pemulihan itu seolah-olah ia rumah saya.
Kemudian, dalam arahan khas,
"Jangan berhenti di bangunan besar.
Naik bukit ke asrama batu dan awak akan nampak lelaki 38 tahun
di luar yang memakai jubah dan teruja."
Makanan itu sampai, tapi dirampas oleh pegawai bertugas.
Dia panggil saya ke pejabat
dan kata, "Ini masalah besar. Ini serius."
Saya kata, "Cuma Outback."
Dia kata, "Jika ini percubaan Outback?"
"Apa itu percubaan Outback?"
"Kali ini awak pesan Outback dan ia cuma makanan,
kita ketawa dan biarkan saja.
Tapi bagaimana kalau awak beri tip banyak
agar ketika awak pesan lagi, awak kata, 'Ingat saya?
Saya beri awak banyak tip.
Saya akan beri lebih banyak kalau awak bawakan saya dadah.'"
Saya kata, "Ya Tuhan. Idea yang hebat."
Saya berusaha dalam pemulihan.
Saya ikut arahan kaunselor.
Semasa baru sampai, kaunselor minta saya
tulis autobiografi tentang saya menyalah guna bahan.
"Apa maksud awak?"
Dia kata, "Tulis detik besar ketika awak ambil dadah dan alkohol."
"Baru-baru ini atau sejak enam tahun?"
"Awak mula minum ketika enam tahun?"
"Ya." Kemudian dia beri kertas lagi.
Saya cuba minum ketika enam tahun.
Bukannya minum Manhattan di bar pun.
Kami boleh rasa bir dan wain.
Ketika kecil, ayah kata,
"Di rumah ini, kita minum alkohol ikut cara orang Eropah."
Itu saja yang kami ikut orang Eropah.
Dalam hal lain, kami ikut cara Barat Tengah.
Termasuk Eropah. Kami takkan ke sana.
Apabila 13 tahun, saya mabuk setiap hujung minggu.
Saya dan kawan-kawan keluar ke jalanan Chicago,
di Lincoln Avenue.
Kami berdiri di depan kedai arak
dan minta orang dewasa belikan arak.
Proses ini sangat penuh drama
sebab kami 13 tahun, tapi rupa 9 tahun.
Kami duduk di luar macam budak nakal Charles Dickens.
"Encik, tolonglah."
Ada yang nak beri duit.
"Tak, saya beri duit.
Awak belikan bir di kedai yang jurujualnya sedang lihat
pertukaran ini menerusi tingkap."
Semasa gred lapan, saya beritahu kawan,
"Kita patut minta tolong pasangan kekasih
sebab yang lelaki akan beli bir untuk kita
supaya nampak hebat di depan kekasihnya."
Saya tak faham janji temu pertama orang dewasa.
Apabila lelaki hantar wanita, wanita cakap,
"Sebenarnya,
saya tak pasti tentang awak
pada awal malam ini, tapi...
ketika saya nampak awak belikan dua pek 24 Natty Light
dengan duit syiling
dan sebotol Boone's Farm untuk seorang budak itu,
saya rasa kita akan kekal bersama."
Saya mula ambil dadah ketika 14 tahun
dengan dua kawan baik saya, John dan John.
Bukan saya. Mereka orang lain.
Kedua-duanya bernama John.
Saya, John O'Brien dan John McNulty.
Nama saya John Mulaney.
Kalau tak tahu, mungkin anda dengan saya dalam pemulihan.
Pernah sekali...
Semasa kami 16 tahun, saya, John dan John
menghisap rokok ganja di ruang letak kereta waktu malam.
Kami khayal. Tiba-tiba, ada kereta polis datang...
Kami cemas dan campak rokok itu ke dalam longkang,
lalu buang semua ganja.
Tapi mereka panggil kami
dan suruh letak tangan pada kereta.
"Berbaris dan letak tangan pada hud."
Jadi, kami berbaris dan letak tangan pada kereta peronda.
Polis itu pergi kepada John O'Brien dulu
dan periksa badan dia.
Polis tanya, "Siapa nama awak?"
Dia jawab, "John."
Kemudian, John McNulty pula.
Polis itu periksa badan dia.
"Siapa nama awak?"
Dia jawab, "John."
Kemudian, saya pula.
Sebelum dia periksa badan saya,
dia datang dekat dan bisik kepada saya,
"Saya harap nama awak bukan John juga."
"Mereka gelar saya Baby J di sini."
Di pusat pemulihan, kita akan duduk bersama kaunselor
dan memeriksa telefon.
Mereka akan suruh padamkan dan sekat
nombor pengedar dadah atau pengaruh buruk yang ada.
Kadangkala, kita hubungi mereka dulu
dan beritahu sebelum padam dan sekat
supaya mereka tak cari kita lagi.
Putuskan hubungan dengan pengedar.
Satu hari, saya bersama kaunselor
dan periksa telefon.
Saya cari pengedar utama saya, Arvin.
Saya mesej dia,
"Saya nak padam dan sekat nombor awak.
Saya takkan beli dadah daripada awak lagi.
Saya dah bebas dadah."
Saya tak tahu nak tamatkan mesej.
Saya kata, "Terima kasih sebab...
bersifat profesional selama bertahun-tahun
dan untuk semua masa yang diluangkan."
Saya hantar mesej itu.
Sebelum padam dan sekat dia, Arvin balas mesej saya.
"Saya bangga sebab awak dah bebas dadah."
Kemudian dia tulis,
"Saya cuma beli dadah untuk jual kepada awak
sebab saya risau akan awak
dan tak mahu awak dapat dadah murahan di jalanan."
Saya tahu.
Saya nak putuskan hubungan dengan dia?
Saya tak boleh padam. Saya balas mesej dia.
"Baiknya awak.
Awak cuma beli dadah untuk jual kepada saya?"
Dia kata, "Ya."
Saya tanya, "Awak jual dadah kepada orang lain?"
Dia kata, "Tidak."
Saya kata, "Masa tak sesuai untuk tanya,
tapi adakah awak pengedar dadah?"
Dia kata, "Bukan, saya pelukis. Kita dah berbincang."
Boston, sehingga hari ini,
saya tak tahu cara saya mula kenal dia.
Saya pun balas mesej dia.
Saya kata,
"Macam mana sebenarnya...
awak jual dadah kepada saya?"
Dia balas,
"Entahlah. Awak yang asyik minta."
Saya suka cerita itu
sebab ada banyak kisah pengedar dadah
yang menyebabkan orang baik menjadi penagih dadah.
Mungkin saya penagih dadah pertama
yang menjadikan lelaki baik
seorang pengedar dadah.
Itulah janji saya.
Di sana, kami selalu duduk dalam bulatan.
Kami akan berkongsi cerita
tentang perkara paling teruk yang kami buat demi dadah.
Saya nak kongsikan salah satu ceritanya.
Sedikit konteks cerita ini.
Pada bulan Januari 2020,
saya sangat ketagih kokain.
Saya nak berhenti.
Saya tak bercakap dengan kaunselor dadah
atau mana-mana kaunselor,
pakar terapi, doktor atau sesiapa dalam hidup saya,
tapi saya telefon akauntan.
"Saya ketagih kokain.
Berhenti beri saya duit.
Jangan beri saya duit lagi."
Dia kata, "Aduhai. Ini bukan kerja saya."
"Awak hanya boleh beri saya duit kalau saya e-mel dan CC doktor saya.
Itu peraturan baharu."
Saya letak telefon.
Saya terus marah tentangnya.
"Itu duit aku.
Dia nak aku e-mel dia bersama doktor aku?"
Saya tak telefon dia balik
dan batalkan peraturan itu.
Saya boleh buat sebab saya lelaki dewasa
dan saya klien dia.
Sebaliknya, saya habiskan enam bulan
mencari pelbagai cara untuk curi
duit saya sendiri.
Pada bulan Ogos 2020, saya sangat khayal.
Saya terdesak nak kokain.
Saya sedar kad kredit saya masih berfungsi.
Saya buat keputusan untuk beli jam Rolex
dengan kad kredit
dan pajak untuk dapat duit
lima minit kemudian.
Saya pandai baca suasana.
Kamu sangat kagum akan rancangan ini.
Jadi, satu hari pada Ogos 2020,
ketika suhu 38 darjah Celsius di luar,
saya memasuki kedai Rolex di Madison Avenue di Manhattan.
Saya masuk.
Semua lelaki memakai sut.
Mereka kata, "Jam, Switzerland..."
Macam haiwan elektronik.
Saya masuk.
Saya pakai jean terang yang dilipat dua pada buku lali,
kasut Reebok putih, stoking putih, baju putih labuh
dan topi besbol putih.
Saya kunyah gula-gula getah.
Saya ada beg galas JanSport yang dipakai setinggi mungkin.
Umur saya 38 tahun.
Saya memasuki kedai itu,
pergi ke almari kaca pertama
dan kata, "Yang itu. Hai!
Saya suka jam itu.
Saya nak jam itu."
Jurujual itu berpusing. Dia ada sapu tangan
macam ahli silap mata.
Dia pun...
"Encik lihat jam tangan emas mawar itu.
Encik nak lihat jam lain?"
"Tak nak, saya tak minat jam lain.
Saya nak jam tangan itu.
Saya dah periksa.
Saya tahu semuanya. Beri saya jam tangan itu."
Dia buka almari kaca dan ambil jam tangan itu.
Ada bekas suednya sendiri.
"Encik nak cuba pakai pada tangan encik?"
"Tiada masa. Tak perlu.
Bukan untuk saya.
Ia hadiah untuk abang saya. Saya tahu bentuk tangan dia.
Adik-beradik biasa lihat...
Kami pernah sebilik,
jadi saya tahu pasti sempurna."
"Hadiah untuk abang encik, ya?
Cincin apa yang abang encik pakai?"
Saya kata, "Apa?"
Adakah itu teka-teki?
Adakah ini upacara inisiasi untuk persatuan orang putih Yale?
Cincin apa yang abang saya pakai?
"Sebenarnya,
kalau abang encik pakai cincin kuning atau emas putih,
encik tak patut beli jam tangan emas mawar.
Mungkin encik tahu, logam berbeza tak boleh dipakai bersama."
"Pertama, saya rasa dihina sebab awak rasa saya mungkin tak tahu.
Saya tahu tentangnya dan semua fakta lain.
Saya tak pakai...
Saya takkan letak tin aluminium di sebelah cerek teh.
Saya takkan letak trompet di atas radiator.
Mungkin ketinggalan zaman, tapi saya percaya kepada pemisahan.
Betul. Logam harus dipisahkan.
Kedua, abang saya tiada cincin dan dia takkan ada cincin.
Takkan ada. Abang saya tiada jari.
Dia kudung.
Tangan dia kudung.
Itulah gunanya jam tangan. Faham?
Jam itu akan jadi hiasan, jadi jika dia pandang
tangannya yang cacat, dia akan nampak jam cantik.
Dia cuma akan fikir tentang kebaikan adiknya
dan bukan kemalangan Vitamix yang merampas tangannya.
Tolong jual jam itu."
Dia keluarkan kotak Rolex hijau, buka dan masukkan jam itu.
Ada kad kadbod kecil di dalam kotak itu.
Dia ambil pen dan menulis pada kad itu
sesuatu yang panjang.
Saya hairan, "Aduhai, dia tulis surat kepada jam itu?"
Dia tahu saya akan pajak.
Dia nak ia ada surat untuk tahu tempat asalnya.
Semua orang di kedai itu tahu saya akan pajak jam itu.
Mereka sangka saya jahat, tapi tak. Saya baik.
Itulah yang saya fikir.
Dia keluarkan reben dan saya kata, "Tak usah balut."
"Encik kata ini hadiah."
"Ya, tapi saya dan abang saya lain.
Kami tak mesra. Saya akan lalu di rumah dia.
Saya akan lempar jam ini.
Dia akan tangkap dengan tangan.
Saya tak boleh beri hadiah bereben.
Macam mana dia nak buka ikatan? Saya dah ceritakan tadi.
Saya dah ceritakan keadaan dia, tapi awak masih lagi anggap...
Apa awak nak dia buat? Buka dengan gigi?
Jual saja. Ia untuk kokain."
Dia ambil kad kredit saya dan imbas.
Dia pulangkannya dan keluarkan beg Rolex.
Saya pusingkan beg JanSport saya dan buka zipnya.
Saya kata, "Tak perlu."
Dia letak kotak jam di dalam beg saya.
Saya tutup zip. Sebelum keluar dari kedai itu,
saya buat carian Google di telefon,
"Tempat jual jam sekarang di Bandar Raya New York."
Kemudian, muncul tempat bernama, 'Jual jam anda sekarang di NYC.'
Akhirnya, ada juga yang memahami saya.
Saya telefon kedai itu dan tanya,
"Helo. Ya, saya nak jual jam Rolex. Boleh saya datang hari ini?"
Dia kata, "Boleh. Pukul berapa?"
"Saya dua minit dari kedai awak dan saya sedang berlari.
Seminit lagi sampai."
Dia kata, "Saya makan di seberang.
Saya akan lari juga."
Jadi, kami berdua berlari di 47th Street.
Beg saya melayang-layang ke depan dan belakang
macam buah dada nenek tua
ketika dia melompat dalam Showcase Showdown.
Kami pergi ke kedainya. Ia di atas kedai berlian besar,
tapi pejabat dia di atas.
Saya melalui dua pintu kaca kalis peluru.
Anda tonton Uncut Gems.
Kami memasuki pejabat dia dan duduk. Sekarang, saya kena ubah kelakuan.
Saya dah menggila dari pagi.
Sekarang saya nak jual jam.
Saya tak boleh nampak terdesak untuk jual.
Saya perlu dapatkan harga yang baik.
Jadi, saya harus bertenang.
Saya alihkan beg saya,
mendedahkan garisan peluh yang jelas pada bahagian tali dan belakang.
Dia nak beri air, tapi saya terus tolak.
Walaupun bibir saya melekat pada gigi.
Saya kata, "Helo. Saya ada jam cantik untuk dijual.
Saya tak terdesak.
Bertahun-tahun saya simpan.
Saya tak pernah pakai, jadi ia masih elok sepenuhnya."
"Dah bertahun-tahun awak simpan?"
"Betul."
"Jadi, kenapa awak tak pakai?"
Saya kata, "Saya nak pakai jam ini,
tapi saya pakai cincin...
berwarna emas kuning dan emas perak.
Kita berdua tahu...
logam tak boleh disatukan."
Dia buka kotak jam Rolex itu dan ternampak kad
yang lelaki tadi tulis dengan pen.
Dia lihat kad itu, pandang saya dan lihat kad itu semula.
Dia kata, "Dah lama awak ada jam ini?"
"Ya."
"Ini tarikh hari ini."
Saya kata, "Ya, betul."
Saya pandang dia...
dengan segala tarikan dan karisma yang tersisa dalam jasad penagih saya,
berharap saya boleh fikir alasan logik
supaya kedua-duanya masuk akal.
Saya dah lama ada jam ini.
Tarikhnya pula hari ini.
Pada waktu itu, dia sedar rundingan itu menyebelahi dirinya.
Saya beli jam itu pada harga 12,000 dolar.
Sebelum anda jadi tak keruan,
tolong ingat, harga jam berkurang...
beberapa saat selepas keluar dari kedai.
Saya beli jam itu 12,000 dolar.
Dia minta, "5,000 dolar." "Tak boleh."
Dia minta, "6,000 dolar." "Boleh."
Anda kecam saya.
Tentu anda fikir saya bodoh.
Biar saya tanya anda.
Apa cara yang lebih baik
untuk dapat 6,000 dolar
dalam lima minit...
dengan membelanjakan hanya 12,000 dolar?
Satu lagi...
sementara anda memahami dan hadam betapa menjelikkan,
sia-sia dan teruknya cerita itu,
ingatlah,
itu yang saya rela ceritakan.
Aneh rasanya menjadi bekas penagih dadah.
Aneh jadi penagih, tapi setidak-tidaknya saya khayal.
Memang aneh kadang-kadang. Saya okey sekarang.
Tapi ketika bersendirian, saya bersama orang yang cuba bunuh saya.
Kadangkala apabila lihat cermin, saya kata, "Dia lagi? Aduhai."
Kadangkala, perasaan itu menakutkan.
Tapi bagus juga.
Ia memberi saya keyakinan diri.
Dulu, saya sangat peduli tentang tanggapan orang terhadap saya.
Itu saja yang saya peduli.
Saya hanya peduli tentang tanggapan orang.
Sekarang tak lagi.
Sebab saya boleh katakan, apa seseorang akan buat kepada saya
yang lebih teruk daripada yang saya buat kepada diri?
Anda nak kecam John Mulaney?
Saya akan bunuh dia.
Saya hampir berjaya.
Saya berada di muzium di Detroit bersama anak saya.
Saya tolak kereta sorong bayi melalui bilik besar
yang mempunyai mural Diego Rivera.
Saya beritahu anak saya, Malcolm, yang baru sembilan bulan ketika itu,
bahawa Diego Rivera hebat, tapi komunis.
Malcolm cuma beri ciuman udara kepada objek tak bernyawa
dan menjulingkan mata sambil berak.
Saya tak pernah keluar dengan dia dan terpaksa tukar lampin di khalayak.
Saya jumpa pemandu pelancong dan tanya,
"Ada tempat untuk tukar lampin bayi?"
Dia kata, "Ada. Tandas lelaki pun boleh."
Saya kata, "Okey." Saya bawa dia ke sana.
Saya masuk ke sana dan pandang dinding.
"Helo, kawan lama."
Kehidupan saya jauh lebih baik sekarang.
Tapi jika saya rasa perlu peringatan...
Terima kasih.
...tentang teruknya keadaan sebelum ini,
mujurlah saya ada ini.
Ini temu bual yang saya beri kepada majalah GQ,
tapi saya langsung tak ingat.
Anda pernah berbual tentang dadah, tapi terlupa keesokan harinya?
Adakah temu bualnya sangat panjang?
Saya beri temu bual ini pada 15 Disember 2020.
Campur tangan saya pada 18 Disember.
Malang sekali ia sebelum itu.
Saya rasa sebenarnya, ada wartawan telefon dan kata,
"Hei, saya nak temu bual awak." Saya baru hisap banyak kokain.
Saya tak tahu jika anda tahu kesan kokain,
tapi itu sangat bagus.
Saya nak kongsikan perkara penting tentang temu bual
yang saya tak ingat ini.
Bermula dengan rangkap permulaan,
"GQ bercakap di telefon dengan pelawak ini untuk perbualan yang beraneka topik."
Soalan pertama. "GQ: Apa rancangan hari ini?"
"Mulaney: Saya melalui
bangunan paling berhantu di Bandar Raya New York."
"GQ: Oh!
Di mana?"
"Mulaney: Kedai pembersih vakum
di 14th Street, di antara 5th dan 6th, dan dulu ia rumah penginapan.
Aduhai. Jelas sekali sangat berhantu.
Macam dalam Poltergeist."
"GQ: Okey.
Awak rasa seram sejuk atau tak sedap hati?"
"Mulaney: Sekarang tak lagi.
Saya dah tahu tempatnya sejak kali pertama lalu.
Mungkin saya pura-pura tak sedap hati."
Apa?
Apa maksud dia?
Mereka ada penyunting. Mereka boleh bantu.
"Saya dah tahu tempatnya sejak kali pertama lalu.
Mungkin saya pura-pura tak sedap hati.
Walaupun saya pernah lalu rumah berhantu di Los Angeles,
saya tak tahu ia berhantu.
Saya pelik, rumah apa ini?
Kemudian, saya mula tak suka rumah ini.
Saya akan bawa anjing saya pergi.
Rupa-rupanya, itu rumah pembunuhan Los Feliz.
Saya dapat tahu ia ada sejarah dahsyat.
Ya, hanya ketika itu saya dapat rasa
aura roh dan hantu menakutkan secara tiba-tiba,
dan rupa-rupanya memang betul."
Tidak.
Saya tak tanya apa-apa lagi semasa berlari.
Saya masih menjawab soalan,
"Apa awak buat hari ini?"
Saya suka dapat sebut perkataan "roh".
Bila anda dapat sebut?
Soalan seterusnya, "GQ:
Saya nak berbual tentang tahun ini bagi awak dari sudut karya.
Sebab setahun yang lepas,
awak mengeluarkan The Sack Lunch Bunch,
antara risiko karya terbesar awak, dan ia sangat menguntungkan.
Bagaimana proses karya awak telah terjejas tahun ini?"
"Mulaney: Jika awak dengar sudu jatuh,
itu sebab saya sedang makan bijirin."
Luar biasa.
Jawapan luar biasa...
bagi apa-apa jua soalan.
Sentiasa tumpukan perhatian dan kenal pasti setiap bunyi di bilik.
Itu bukan paranoid sedikit pun.
Soalan seterusnya.
"Majalah GQ: Saya tertanya-tanya apabila awak dalam Late Night with Seth Meyers.
Awak nak rancangan bicara sendiri?"
"Mulaney: Okey. Jadi...
Saya pernah ada dua idea untuk rancangan bicara."
Berhenti sebentar dan hayati ayat itu.
"Saya pernah ada dua idea untuk rancangan bicara."
"Maksudnya, saya fikir tentangnya di dalam bilik sendiri.
Pertama, menemu bual orang yang buat saya tertarik."
Bukannya saya berdiri dan perhatikan mereka buat kerja.
Macam set rancangan bicara.
Mereka keluar. Ada kumpulan muzik dan lain-lain."
Okey, berhenti sekejap.
Saya nak ulang.
"Saya pernah ada dua idea untuk rancangan bicara.
Idea pertama ialah rancangan bicara."
"Idea satu lagi ialah rancangan yang hanya ada orang tua.
Saya takkan buat sekarang kerana risiko-risikonya.
Cuma pasti seronok berbual dengan orang tua,
terutamanya jika mereka selesa
bercakap tentang berada di penghujung usia."
Soalan seterusnya.
"GQ: Bercakap tentang televisyen,
awak pernah ada sitkom yang tak berjaya, tapi itu suatu masa dulu.
Kita berada pada zaman rangkaian dan khidmat penstriman berbeza
memberi pencipta kandungan lebih ruang untuk buat rancangan yang mereka mahu.
Jadi, awak mahu cuba lagi?"
"Mulaney: Maksud awak, multikamera, siaran langsung sitkom penonton
macam yang saya buat?"
"GQ: Bukan.
Tak perlu begitu."
"Mulaney: Saya akan buat rancangan macam sebelum ini
dan satu-satunya yang saya akan ubah ialah penonton."
Begini penutupnya.
"GQ: Saya rasa kita dapat tahu daripada perbualan ini
bahawa ada banyak idea berbeza dalam fikiran awak
yang awak patut lakukan."
"Mulaney: Jika itulah yang orang faham, saya sangat gembira."
"GQ: Okey.
Awak boleh pergi.
Saya tak nak kacau masa awak lama sangat untuk makan bijirin."
"Mulaney: Apa maksud awak?
Dah lama habis."
Selamat malam, Boston. Terima kasih.
TERIMA KASIH
ANDA TELAH SELAMATKAN HIDUP SAYA
Terjemahan sari kata oleh M Arrazi Azmi, Nur Atiqah